

**สรุปผลการสัมมนา “ประชุมเชิงปฏิบัติการวิสัยทัศน์ประเทศไทย**

 **(VISION WORKSHOP)”**

 วาระการปฏิรูป จำนวน ๓๒ ประเด็น และวาระพัฒนาเพื่อนำไปสู่ความยั่งยืน จำนวน ๗ ประเด็น ซึ่งมีสาระสำคัญดังนี้

 **วาระการปฏิรูป** จำนวน ๓๒ ประเด็น แบ่งเป็น

 **๑. ประเด็นการเมือง การป้องกันการทุจริต การพัฒนาคุณธรรม จริยธรรมและ ธรรมาภิบาลมี ๒ ประเด็น คือ**

 ๑.๑ การป้องกันการทุจริต ด้วยการสร้างกลไกในการจัดการปัญหาทุจริต การเอาผิดผู้ทุจริตที่จริงจัง เป็นต้น

 ๑.๒ การปฏิรูประบบพรรคการเมือง และการเข้าสู่อำนาจ ด้วยสมัชชาพลเมือง หรือสมัชชาประชาชน วางกลไกให้คนดีเข้าสู่สภา ขณะที่พรรคการเมืองต้องไม่เป็นของนายทุน

 **๒.ประเด็นระบบการบริหารราชการแผ่นดิน และ การปกครองท้องถิ่น มี ๓ ประเด็น คือ**

 ๒.๑ การปรับโครงสร้างอำนาจส่วนกลาง ภูมิภาค และท้องถิ่น ด้วยการกำหนดขอบเขตอำนาจความสัมพันธ์ระหว่างราชการส่วนกลาง ภูมิภาค และท้องถิ่น รวมถึงประชาชน

 ๒.๒ วาระงบประมาณ ด้วยการสร้างระบบตรวจสอบและการประเมินความคุ้มค่า

 ๒.๓ เพิ่มประสิทธิภาพและคุณภาพการบริหารงานภาครัฐ ด้วยการยกระดับการบริการสาธารณะให้มีคุณภาพ

 **๓.ประเด็นนิติรัฐและกระบวนการยุติธรรม มี ๒ ประเด็น คือ**

 ๓.๑ ปฏิรูปกิจการตำรวจ ด้วยการกระจายอำนาจการบริหารและจัดโครงสร้างใหม่

 ๓.๒การตรวจสอบการใช้อำนาจรัฐ โดยจะเน้นกระบวนการการใช้อำนาจและดุลพินิจของเจ้าหน้าที่รัฐในองค์กรที่เกี่ยวข้องกับกระบวนการยุติธรรมและตรวจสอบ

**- ๒ -**

 **๔. ประเด็นเศรษฐกิจ การเงิน การคลัง การเกษตร อุตสาหกรรม การบริการ พลังงานและแรงงาน มี ๘ ประเด็น ได้แก่**

 ๔.๑ ปฏิรูปโครงสร้างภาษี ด้วยการสร้างระบบภาษีที่เป็นธรรม ลดความซ้ำซ้อนและช่องโหว่ของระบบภาษี

 ๔.๒ ปฏิรูปรัฐวิสาหกิจ ด้วยการยุบรัฐวิสาหกิจที่ไม่จำเป็น และยกระดับประสิทธิภาพและธรรมาภิบาล รวมถึงลดการแทรกแซงจากรัฐ จัดตั้ง Holding Company

 ๔.๓ ระบบพลังงาน ด้วยการจัดโครงสร้างพลังงาน และพลังงานทดแทน ที่มีประสิทธิภาพ รวมถึงการใช้พลังงานที่มีประสิทธิภาพด้วย

 ๔.๔ ปฏิรูปที่ดิน ด้วยการตั้งธนาคารที่ดิน และให้สิทธิชุมชนในการจัด การทรัพยากร

 ๔.๕ ปฏิรูปการผูกขาดและการแข่งขันที่เป็นธรรม ด้วยการออกกฎหมายที่ส่งเสริมการแข่งขันทางการค้า

 ๔.๖ การปฏิรูปการเงินรากฐานและสหกรณ์ ด้วยการจัดกองทุนการออมชุมชน สหกรณ์ชุมชน เป็นต้น

 ๔.๗ การสร้างสังคมผู้ประกอบการ ด้วยการพัฒนากลุ่มรัฐวิสาหกิจขนาดกลางและขนาดย่อม (SME) และการเข้าถึงแหล่งทุน

 ๔.๘ ปฏิรูปภาคเกษตร ด้วยการพัฒนาภาคเกษตรสาขาต่างๆอุตสาหกรรมเกษตรแปรรูป รวมถึงตั้งสหกรณ์การเกษตร

 **๕.ประเด็นระบบการศึกษา การพัฒนาคุณภาพคน วิทยาศาสตร์ เทคโนโลยี และปัญญาของประเทศ มี ๔ ประเด็น ได้แก่**

 ๕.๑ ระบบจัดการศึกษา ด้วยการแยกการกำกับดูแลออกจากการดำเนินการ

 ๕.๒ สร้างระบบการเรียนรู้ ด้วยวิธีการปลูกฝังคุณธรรม

 ๕.๓ การกีฬา ด้วยการแยกภารกิจการกีฬาออกจากกระทรวง การท่องเที่ยวและกีฬา ทำกีฬาเพื่อการปรองดอง

 ๕.๔ ระบบวิจัย ด้วยการจั้งกรรมการเพื่อพัฒนาระบบวิจัย การนำผลงานวิจัยต่อยอดสู่การค้าการพาณิชย์

**๖.ประเด็นระบบสาธารณสุข ทรัพยากรธรรมชาติและสิ่งแวดล้อม มี ๖ ประเด็น ได้แก่**

 ๖.๑ ระบบบริการสาธารณสุข โดยแยกการกำกับดูแลออกจากการดำเนินงาน รวมถึงกระจายหน้าที่ในการให้บริการไปสู่ท้องถิ่น ชุมชนและภาคเอกชน

 ๖.๒ ระบบส่งเสริมและสุขภาพและการป้องกันโรคใหม่

**- ๓ –**

 ๖.๓ ระบบการเงิน การคลังด้านสุขภาพ ด้วยการสร้างหลักประกันสุขภาพ การร่วมจ่ายบริการสุขภาพระหว่างรัฐกับผู้ใช้บริการตามฐานะ

 ๖.๔ ระบบการบริหารจัดการด้านทรัพยากร โดยแยกการกำกับดูแลออกจากการดำเนินงาน ปรับปรุงระบบภาษีสิ่งแวดล้อม และเพิ่มการมีส่วนร่วมของประชาชน

 ๖.๕ ภัยพิบัติตามธรรมชาติ ภาวะโลกร้อน ด้วยการสร้างกลไกดูแลผลกระทบ และเตรียมความพร้อมเพื่อรับมือผลกระทบ

 ๖.๖ ทำเมืองน่าอยู่ ด้วยการสร้างเมืองน่าอยู่ต้นแบบ

 **๗. ประเด็นโครงสร้างสังคม ชุมชน การดูแลสวัสดิการสำหรับกลุ่มเป้าหมายเฉพาะและ การคุ้มครองผู้บริโภค มี ๔ ประเด็น ได้แก่**

 ๗.๑ ส่งเสริมชุมชนเข้มแข็ง ด้วยสร้างกลไกสัมมนาชีพชุมชน สวัสดิการชุมชน ชุมชนจัดการตนเอง

 ๗.๒ สวัสดิการสังคม ด้วยการออม ยกระดับสวัสดิการแรงงานและสุขภาพ

 ๗.๓ สังคมสูงวัย ด้วยสร้างระบบดูแลการใช้ศักยภาพคนสูงวัย

 ๗.๔ การคุ้มครองผู้บริโภค ด้วยตั้งสมัชชาผู้บริโภค เพิ่มบทลงโทษผู้ที่เอาเปรียบผู้บริโภค

 **๘. ประเด็นโครงสร้างและสาระของการสื่อสาร และศิลปวัฒนธรรม มี ๓ ประเด็น ได้แก่**

 ๘.๑ การกำกับดูแลสื่อมวลชน ด้วยการให้ภาคประชาชนมีส่วนร่วมในการดูแล รวมถึงส่งเสริมการดูแลกันเองของสื่อฯ

 ๘.๒ สิทธิเสรีภาพบนความรับผิดชอบ ด้วยการสร้างกลไกป้องกันการแทรกแซงสื่อ ยกระดับจริยธรรมสื่อ

โฆษณาของรัฐที่โปร่งใส

 ๘.๓ ปฏิรูปศิลปะ วัฒนธรรมให้เป็นทุนทางสังคม

**วาระการพัฒนา** จำนวน ๗ ประเด็น ได้แก่

 ๑.แรงงานข้ามชาติ ด้วยการจัดให้มีระบบเรื่องแรงงานข้ามชาติ การดูแลสวัสดิการ เป็นต้น

 ๒. ศูนย์กลางแห่งความเป็นเลิศ ด้วยการพัฒนาด้านเกษตรและอาหาร การท่องเที่ยวคู่กับสุขภาพ และยานยนต์

**- ๔** -

 ๓.การวิจัยนวัตกรรม

 ๔.การขนส่ง ที่ต้องพัฒนาประเทศไทยให้เป็นศูนย์กลางขนส่งของอาเซียน

 ๕. การพัฒนาเศรษฐกิจเชิงพื้นที่ ด้วยการกำหนดเขตเศรษฐกิจใหม่

 ๖. กลไกการพัฒนาอื่นๆ ที่ไม่ใช่หน่วยงานภาครัฐ และ ๗. พัฒนาระบบทักษะใหม่และความเชื่อที่มีผลต่อพฤติกรรม

\*\*\*\*\*\*\*\*\*\*\*\*\*\*\*

ข้อมูลโดย สำนักกรรมาธิการ ๓

เผยแพร่โดย กลุ่มงานสื่อมวลชน สำนักประชาสัมพันธ์